
                                 אגודת התעופה הכללית בישראל
Israel Association of General Aviation

סיכום פגישה ברשות שדות התעופה שנערכה ביום 12 נובמבר 2008 

משתתפים: 
אודי בר-עוז – רשות שדות התעופה, סמנכ"ל מבצעים.



ירון אפרת – אגודת התעופה הכללית, יו"ר


נתן שרון – אגודת התעופה הכללית, חבר ועד מנהל.

מטרות הפגישה:

· היכרות הדדית והצגת אגודת התעופה – 
      זאת פגישה ראשונה של האגודה עם אודי מאז שהתחיל את תפקידו.

· הצגת ציפיות האגודה מרש"ת.

· דיון בבעיות דחופות.
התייחסות נאותה ועדיפות לתעופה הכללית.

· צעדים שונים שננקטו על ידי רש"ת בהגבלת התעופה הכללית, לא לקחו בחשבון את צרכי התעופה הכללית. בהחלטות שהתקבלו לא הייתה התייעצות עם נציגי האגודה ולא נתנה הזדמנות נאותה לאגודה להציג את עמדתה לפני קבלת החלטות. האגודה מצפה מכל הרשויות, ורש"ת היא גורם בעל חשיבות רבה, להזמין את נציגי האגודה לפני קבלת החלטות שעשויות להגביל את פעילות התעופה הכללית.

· האגודה מצפה לקבל עדיפות לתעופה הכללית בסופי שבוע כאשר עיקר הטיסות הן של תעופה כללית.
בעיות דחופות
הרחבת שעות הרצליה בתקופת השיפוצים בשדה דב.

האגודה מבקשת לאפשר הרחבת שעות הפעילות של הרצליה כפיצוי על סגירת שדה דב בתקופה הקרובה. בשלב מידי יש לאשר נחיתות (בלבד) בהרצליה בסופי שבוע בין השעות 14:00 – 16:00 . כל זמן שדה דב סגור. שדה דב מהוה שדה חילופי למטוסים שלא מצליחים להגיע להרצליה עד שעת הסגירה בסופי שבוע בצהריים.

סגירת שדה דב מביאה למצב שהשדה החלופי להרצליה בצהריים בסופי שבוע הוא חיפה. מצב לא סביר מבחינה בטיחותית.

אודי לא מסכים לבקשת האגודה לאור הלחץ המתמיד של הרשויות המקומיות לגבי הרצליה.לטענתו  בג"צ אינו מאפשר זאת. הוסבר לאודי כי הדבר אינו נכון. הבג"צ קבע רק כי יש לצמצם את טיסות ההדרכה בהרצליה ורש"ת החליטה על צמצום כולל של כל הטיסות בשדה. לרש"ת יש הסמכות והיכולת להגדיל את שעות הפעילות בהרצליה בתקופה שש"ד סגור .החלטה כזו הינה נכונה מקצועית, וכולה במתחם הסבירות .

ביטול הגבלות התנועה לתעופה הכללית בשדה דב.

לאחרונה הוגבלה תנועת התעופה הפרטית בשדה דב.

האגודה מתנגדת בכל תוקף לקביעה גורפת שטייסי התעופה הפרטית נופלים ברמתם הבטיחותית מטייסים מסחריים. אם ישנם טייסים המפרים את נוהלי הבטיחות יש לטפל בהם פרטנית.

לדעת האגודה כמות הטיסות של התעופה הפרטית באמצע השבוע לשדה דב קטנה ביותר, והמגבלה מיותרת.כידוע טיסות הדרכה וטיסות צ'רטר במטוסים קטנים הן טיסות מסחריות.עמדתנו הינה כי אין למפקד ש"ד הסמכות למנוע מאיתנו לטוס בשדה ואין לו שום אחריות על התעופה האזרחית ובטיחותה .

על רשת וחיל האוויר להימנע מהפליית התעופה הכללית לרעה ואין להם שום בסיס חוקי לעשות זאת.

אודי יבדוק את הנושא עם מפקד שדה דב.

ביטול הכוונת לסגירת שדה דב וחיפה בשבתות
לפני מספר חודשים הודיע חיל האויר שמסיבות דתיות לא יתאפשר להמריא משדה דב וחיפה בשבתות ( על פי ההלכה אין זה פיקוח נפש) האגודה מתנגדת בכל תוקף לצעדים אלה ומצפה מרש"ת שאחראית על שירות הבקרה והפיקוח לספק שירותי פיקוח על פי חוק בכל ימות השבוע.

עיקר הפעילות של התעופה הפרטית מתבצעת בסופי שבוע. צעד זה יסתום את הגולל על תעופת הפנאי שגם כך מתמעטת בגלל העלויות הגבוהות. עמדת האגודה הינה שעל רשת מוטלת החובה בחוק לתת שירותי פיקוח טיסה בשדה דב ובחיפה ועליה לפעול על פיה. לדעת אודי ההגבלה הזו לא תופעל.

לדעתנו על רשת לדאוג לכך .

נושאים חשובים שאינם דחופים
בקרה מרחבית ופיקוח על ידי חיל אויר
רשות שדות התעופה אחראית על פי חוק לבקרה מרחבית ולפיקוח בשדות תעופה (בהתאם לרשימה מפורטת בחוק).

רש"ת העבירה את הביצוע לחיל האויר. חיל האויר עובד לפי נוהלי זרוע אויר שאינם תואמים את הפמ"ת. למעשה קיימת החמרה משמעותית ברמת הפיקוח מעבר לנדרש.

לדוגמא: על פי חיל האויר האחריות על הפרדה בנתיבי התובלה היא על הבקר, על פי הפמ"ת האחריות היא על הטייסים. הבקרה מקטינה את היקף התעבורה ולעיתים מאטה את מהירות הטיסה שלא לצורך, על מנת לקיים את ההפרדה.

אגודת התעופה מצפה מרש"ת לחייב את חיל האויר לפעול על פי הפמ"ת או לחילופין לאייש את עמדות הבקרה בבקרים אזרחים.

בחיפה ושדה דב הפיקוח מתבצע על ידי חיל האויר. רמת הפקחים, שהם חיילים בשירות חובה נמוכה מהנדרש והעבודה לפי נוהלי חיל האויר מביאה להטלת מגבלות תנועה במרחב השדות מעבר לסביר. הדבר אמור בעיקר על שדה דב המהווה נתיב תנועה יחיד לתעופה הכללית, לתנועה מצפון לדרום וחזרה.

נתיב חלופי ממערב למזרח במרכז הארץ
עקב סגירת איו"ש מסיבות ביטחוניות, נתיבי VFR הנמוכים למזרח הארץ עוקפים את איו"ש מדרום או מצפון.אגודת התעופה מבקשת לפתוח נתיב חלופי דרך פרוזדור ירושלים (בתאום עם נתב"ג) ומעלה האדומים לכוון ים המלח ומצדה.

שימוש חד פעמי במנחתים לפעילויות האגודה
קיימים בארץ מנחתים רבים שאינם מופעלים, בעיקר בגלל תקנות מחמירות שאינן הכרחיות להפעלת חד פעמית של המנחתים. האגודה מעוניינת להפעיל רבים על מנת לעודד את הטיסות הפרטיות לרווחת החברים ובעיקר להעלאת רמת בטיחות הטיסה. ניתן להפעיל את המנחתים בנוהל הקיים לתעופת זעירה.
רשם: נתן שרון

